《齐天乐 络纬用白石蟋蟀韵》
清代·薛时雨

欧阳吟罢秋声赋，中庭寂无人语。乙乙徐抽，申申不断，豆叶瓜语多处。

轻拢薄诉。恰凉月当篝，好风穿杼。彻夜机关，晓来理就甚丝绪。

清宵那堪听雨。更凄凄切切，遥应邻杵。去日如棱，离情似织，泪点纵横无数。

回文寄与。道天上星期，又逢牛女。谱入相思，井阑啼最苦。

作者简介：薛时雨（1818-1885），字慰农，一字澍生，晚号桑根老农。安徽全椒人。清代咸丰三年（1853）进士，授嘉兴知县。太平军起，参李鸿章军幕，以招抚流亡振兴文教为任。官至杭州知府，兼督粮道，代行布政、按察两司事。为台湾第一巡抚刘铭传亲家。晚清著名词家之一，作品有《藤香馆诗删》、《词删》等。